Subject: Re: (tähtaeg 02.02.2026) Siseministri määruse „Siseministri 16 mai 2024.a määruse nr 13 „Turvategevuse eeskiri“ muutmine“ eelnõu kooskõlastamiseks esitamine
From: "ETTAS info" <[email-masked]>
To: "SiM info" <[email-masked]>
Date: Mon, 9 Feb 2026 15:01:59 +0200

TÄHELEPANU! Tegemist on väljastpoolt asutust saabunud kirjaga. Tundmatu 
saatja korral palume linke ja faile mitte avada!

Tere!

Seltsi liikmetelt saabus pärast kooskõlastamistähtaega veel olulisi 
kommentaare.

Pöörame tähelepanu, et eelnõus on tehtud muudatusettepanek nägemisteravuse 
osas:

korrektsiooniga nägemisteravus mitte alla 0,6 ühes ja samal ajal mitte alla 
0,4 teises silmas

See ei vasta tulirelva kandmiseks kehtestatud tervisenõuetele.

Paraku, on ühte gruppi tervisenõuete mõistes paigutatud üsna erinevate töö 
iseloomudega töötajad: 1 gruppi kuuluvad nii relva kandvad patrullid kui ka 
pigem siseruumides ( enamasti kauplused ) monitore jälgivad töötajad.

Soovitame need kaks gruppi vähemalt nägemise tervisenõuete osas üksteisest 
eraldi hoida.

Toome ka välja, et eelnõu seletuskirjas võrdluseks võetud vanglateenistuja 
puhul on enamasti tegemist kontrollitud situatsiooniga, kus vanglateenistuja 
prillide kaotamise/ purunemisega tekkiv nägemishäire ei pruugi kaasa tuua 
ohutuse seisukohalt kriitilist situatsiooni.

Vanglateenistujad töötavad peamiselt tuttavas, hästi valgustatud ja turvatud 
tingimustes. Turvatöötajad, erinevalt vanglaametnikest peavad liikuma nii 
päevasel kui öisel ajal erinevatel maastikel ja ebatasastel pindadel 
kontrollimaks väga erinevaid objekte.

I grupi turvateenistuja ülesannete täitmine ja sellega kaasnev ohufaktor on 
iseloomult kontrollimatutes tingimustes - kui I grupi turvateenistuja 
prillid purunevad nt füüsilise agressiooni käigus ja korrigeerimata 
nägemisteravus on väga madal, siis tekib oht nii tutrvateenistuja enda kui 
kaaskodanike osas. Sellest tulenevalt on praegu kehtivates tervisenõuetes 
ilma korrektsioonita nägemisteravusele seatud piirnõuded.

ETTAS soovitab kaaluda nägemisnõuete osas I grupi turvateenistuja puhul 
alarmsõiduki juhtimiseks kehtestatud nägemisnõuetele vastavust, see katab 
ühtlasi ka tulirelva kandmiseks kehtestatud nõuded.

Alarmsõiduki juhtimise nõuetes on ka korrigeerimata teravuse nõue, mis on 
"leebem", kui seni kehtivates turvateenistuja nõuetes, kuid mis siiski 
teatud määral tagab toimetuleku situatsioonides, kus korrektsiooni 
ootamatult enam ei ole.

Ettepanek nägemisnõuete osas I grupi turvateenistujale:

korrigeeritud nägemisteravus peab olema vähemalt 0,8 paremini nägeva silmaga 
ja vähemalt 0,1 halvemini nägeva silmaga. Kui väärtuste 0,8 ja 0,1 
saavutamiseks kasutatakse korrigeerivaid läätsi, tuleb minimaalne 
nägemisteravus (0,8 ja 0,1) saavutada kas prillide abil, mille optiline 
tugevus ei ületa pluss või miinus kaheksat dioptrit, või kontaktläätsede 
abil. Kõnealune isik peab nägemisteravuse korrigeerimist hästi 
taluma;kummagi silma korrigeerimata nägemisteravus ei tohi olla alla 0,05

Lugupidamisega,

Jaanika Sass

ETTAS juhatuse nimel

Kontakt SiM info (<[email-masked] 
<mailto:[email-masked]> >) kirjutas kuupäeval E, 19. jaanuar 2026 
kell 10:16:

SISEMINISTEERIUM

Eelnõu kooskõlastamise tähtaeg 02.02.2026.a

Teile on saadetud Siseministeeriumi dokumendihaldussüsteemi DELTA kaudu 
dokument "Siseministri määruse „Siseministri 16 mai 2024.a määruse nr 13 
„Turvategevuse eeskiri“ muutmine“ eelnõu kooskõlastamiseks esitamine ", mis 
on registreeritud 19.01.2026 numbriga 1-6/3362-1.

Kontaktinfo

E-N 8.00-16.45, R 8.00-15.30
aadress: Pikk 61, 15065 Tallinn
e-post: [email-masked] <mailto:[email-masked]>
telefon: 612 5024